**Միլթոն Գլեյզեր** (հունիսի 26, 1929(1929-06-26)[…], Բրոնքս շրջան, Նյու Յորք, Նյու Յորք, ԱՄՆ - հունիսի 26, 2020(2020-06-26), Նյու Յորք շրջան, Նյու Յորք, Նյու Յորք, ԱՄՆ), ամերիկացի գրաֆիկական դիզայներ։ Նրա հայտնի դիզայներական գործերից են I ❤ NY պատկերանշանը, Բոբ Դիլանի պսիխոդելիկ պաստառը, DC Կոմիքսի և Բրուքլին Բրուերիի լոգոտիպերը։ Նա 1954 թվականին դարձել է Փուշ Փին ստուդիաների համահիմնադիրը, ինչպես նաև Քլեյ Ֆելքերի հետ համատեղ *Նյու Յորք* ամսագրի համահիմնադիրն է, և 1974 թվականին նա հիմնում է Միլթոն Գլեյզեր ընկերությունը։ Նրա արվեստի գործերը ցուցադրվել են ցուցահանդեսներում և իրենց ուրույն տեղը զբաղեցրել աշխարհի բազմաթիվ թանգարանների մշտական հավաքածուների շարքերում։ Իր բազմամյա կարիերայի ընթացքում նա ստեղծել է բազմաթիվ պաստառներ, հրապարակումներ և ճարտարապետական նախագծեր։Նա իր աշխատանքի համար ստացել է բազմաթիվ մրցանակներ, այդ թվում` Արվեստի Ազգային մեդալ մրցանակը Բարաք Օբամայից 2009 թվականին, և նա առաջին գրաֆիկական դիզայներն էր, որ ստացավ այս մրցանակը։

Կենսագրություն
--------------

Միլթոն Գլեյզերը ծնվել է Նյու Յորք նահանգի Բրոնքս քաղաքում, հունգարացի հրեա ներգաղթյալների ընտանիքում։ Ընտանիքը բնակվում էր Հարավային Բրոնքսում։ Գլեյզերը և Սեյմուր Չվաստը շուրջ 20 տարի ղեկավարեցին Փուշ Փինը, որը դարձավ ամբողջ աշխարհի գրաֆիկական դիզայնի ուղեցույցը։ 1983 թվականին Գլեյզերը միավորվեց Ուոլթեր Բերնարդի հետ և հիմնեց Նյու Յորքի WBMG հրատարակչական դիզայներական ընկերությունը։ WBMG մշակել է ավելի քան 50 ամսագրեր, թերթեր և պարբերականներ ամբողջ աշխարհում։
Իր կարիերայի ընթացքում Գլեյզերն անձամբ նախագծել և պատկերել է ավելի քան 300 պաստառներ։ Նրա աշխատանքները ցուցադրվել են Նյու Յորքի Կուպեր Հյուիթի ազգային դիզայներական թանգարանում, Վիկտորյա և Ալբերտ թանգարանում, (Լոնդոն) և Երուսաղեմի Իսրայել թանգարանում։Նրա աշխատանքները ցուցադրվել են ամբողջ աշխարհի ցուցահանդեսներում։ Նա նաև ունեցել է անհատական ցուցահանդեսներ Ջորջ Պոմպիդու Կենտրոնում (Փարիզ) և Նյու Յորքի Ժամանակակից արվեստի թանգարանում։

Գլեյզերը 2009 թվականի *Տեղեկացնել և հրճվել։ Միլթոն Գլեյզերի աշխարհը* վավերագրական ֆիլմի թեման էր : Գլեյզերի հարգանքի տուրքը, որ նա 90 տարեկան հասակում դեռ աշխատում է, 2019 թվականին հրապարակվել է Նյու Յորք Թայմսում։

Գործերը
-------

### Փուշ Փին Ստուդիաներ

Նյու Յորքի Կուպեր Յունիոն համլսարանն ավարտելուց հետո Ռեյնոլդ Ռաֆինսը, Սեյմուր Չվաստը, Էդվարդ Սորելը և Գլեյզերը 1954 թվականին հիմնեցին Փուշ Փին ստուդիաները։ Գլեյզերը միացել է նրանց Իտալիա վերադառնալուց հետո։ 1957 թվականին «Փուշ Փինի ամսական գրաֆիկան» ուղարկվեց ընկերներին և հաճախորդներին։ Նրանք մերժեցին ավանդույթը և կողմ էին «պատմական ոճերի նորացված մեկնաբանություններին»։ Ստուդիան «վերաիմաստավորեց և ընդլայնեց դիզայների, նկարազարդողի և ընդհանուր առմամբ տեսողական մշակույթի» հաստատմանը։

### Բոբ Դիլանի պաստառը

1966 թվականին Գլեյզերը «Բոբ Դիլանի մեծագույն հիթերի» համար պաստառ մշակեց։ Դա Գլեյզերի առաջին գործերից էր։ Պաստառի վրա պատկերված է Բոբի դեմքի պրոֆիլը՝ վառ, գանգուր մազերով, ներքևում՝ «Դիլան» գրությունը, որը գրված է Գլեյզերի ստեղծած տառատեսակներից մեկով։ Այդ պաստառը ստեղծելուց նա ոգեշնչվել էր Մարսել Դուխամի «Ինքնադիմանկարով», 1957 և Նոր արվեստով, «Նկարում առկա գույների և ձևերի ոգեշնչումն էր որ 6 միլիոն պաստառներ տպվել, տարածվել և վաճառվել են հարյուրավոր դոլարներով և դարձել հսկայական հավաքածու»։

### Ես ❤ Նյու Յորք-ի պատկերանշանը

I Heart New York Logo Գլեյզերի ամենահայտնի գործերից մեկը նրա Ես ❤ Նյու Յորքի պատկերանշանն է։ 1970-ականների կեսերին Նյու Յորքը լայնորեն ընկալվեց որպես վտանգավոր քաղաք, հանցավորության մակարդակն աճեց, քաղաքը սնանկացման եզրին հայտնվեց։ 1977 թվականին քաղաքը վարձեց Ուելս Ռիչ Գրին գովազդային գործակալությանը և Միլթոն Գլեյզերին՝ նախագծելու մի այնպիսի պատկերանշան, որով կբարձրացվեր զբոսաշրջության մակարդակը և կխթանվեր բարոյական ոգին։ Հանդիպման գալու ճանապարհին՝ տաքսու մեջ, հենց Գլեյզերի մտքում ծագեց այդ պատկերանշանի գաղափարը։ Պատկերանշանը բաղկացած է անգլերեն մեծատառ «I» և կարմիր սիրտ, որը գտնվում է «NY» տառերի վերևի մասում, խորհրդանշում է Նյու Յորքը ամերիկյան տառատեսակով։ Այդ պատկերանշանը ստեղծելիս, նա ոգեշնչվել էր Ռոբերտ Ինդիանայի Սեր դիզայն-ից, որի 4 տառերը գտնվում էին միմյանց գլխավերևում։ «Գլեյզերն այնքան սիրեց Նյու Յորքը, որ նա անվճար հանձնեց իր գործը քաղաքին ՝ հույս ունենալով, որ այն կդառնա հանրային սեփականություն»։

Այսօր այդ պատկերանշանն ամեն տարի Նյու Յորք նահանգին 30 միլիոն դոլար եկամուտ է բերում, այն փոփ մշակույթի մի մասն է կազմում, տպագրվում է շապիկների, գլխարկների վրա և Նյու Յորքում ամենուրեք կարող եք հանդիպել այդ նշանին։ Նմանակումներ են արվել, օրինակ՝ "Ես ❤ Ռադիո"-ն։ Նահանգը մոտ 3000 առարկություն է ներկայացրել նրանց դեմ։

Սեպտեմբերի 11-ի ահաբեկչությունից հետո պատկերանշանը ավելի խորհրդանշական է դարձավ՝ հասարակության մեջ միասնություն ստեղծելով։ Ի պատասխան ահաբեկչությանը՝ Գլեյզերը նույնիսկ նախագծեց պատկերանշանի փոփոխված տարբերակը, որտեղ ասվում էր «Ես սիրում եմ Նյու Յորքն ավելի շատ, քան երբևէ»։ Կարմիր սրտի մի անկյունը սև և վառված տեսք ունի, որը խորհրդանշում է սեպտեմբերի 11-ի ահաբեկչական հարձակումը Աշխարհի առևտրի կենտրոն կառույցի վրա։.

### «Նյու Յորք» Ամսագիր

1968 թվականին Գլեյզերը և Քլեյ Ֆելքերը միավորցեցին և սկսեցին աշխատել *Նյու Յորք* ամսագրի վրա։ Այս ամսագրի շնորհիվ Գլեյզերը նորովի ներկայացրեց լրագրության գաղափարը։ Ամսագիրն ընթերցողի կողքին լինելու մասին էր․ «պատմում էր Նյու Յորքի անցուդարձի մասին»։ Դրա վառ օրինակն է՝ «Ստորգետնյա Գուրման»ը։ Այդ հոդվածը Նյու Յորքի էժան ռեստորանների մասին էր։ Գլեյզերը Ժերոմ Սնայդերի հետ միասին 7 տարի աշխատել են այդ հոդվածի վրա։. Դա ամսագրի ամենաճանաչված մասերից է։ Նյու Յորք ամսագիրը «լավ օրինակ դարձավ քաղաքային ամսագրերի համար և բազմաթիվ ամսագրերի հեղինակներ նմանակեցին նրան»։ Գլեյզերը 1977 թվականից այլևս ամսագրով չզբաղվեց։

Մրցանակներ
----------

2004 թվականին Գլեյզերը Կուպեր Հյուիթի դիզայնի թանգարանից ստացել է Դիզայնի ազգային մրցանակ մրցանակը՝ ժամանակակից դիզայնի պրակտիկայում իր երկարաժամկետ, խորը և նշանակալի փորձի ներդրման համար։

2009 թվականին նա Սպիտակ Տանը Բարաք Օբամայի և տիկին Միշել Օբամայի կողմից պարգևատրվել է Արվեստի ազգային մեդալով։ Մրցանակի հեղինակն է Արվեստի ազգային հիմնադրամը կամ NEA (ԱԱՀ)։ Ամեն տարի ԱԱՀ-ն մրցանակ է շնորհում 10 դափնեկիրների՝ իրենց ակնառու նվաճումերի և արվեստը զարգացնելու համար։ «Այս անհատների և կազմակերպությունների շնորհիվ ականատես ենք լինում, թե ինչպես է արվեստն ամեն օր զարգանում։ Նրանք ներկայացնում են ամերիկյան ճարտարապետության, դիզայնի, ֆիլմի, երաժշտության, ներկայացման, թատրոնի և տեսողական արվեստի խորությունն ու հարստությունը»։ Գլեյզերն առաջին գրաֆիկական դիզայներն է, որ ստացել է այս մրցանակը։

Ընտրված գործերից
----------------

* Բրուքլին Բրուերիի պատկերանշանըԲրուքլին Բրուերիի պատկերանշանը
* DC կոմիքս պատկերանշանը, 1977–2005DC կոմիքս պատկերանշանը, 1977–2005
* Սթոնի Բրուք համալսարանի պատկերանշանըՍթոնի Բրուք համալսարանի պատկերանշանը
* «Սթոնի Բրուք Սաութհեմփթոն» պատկերանշանը«Սթոնի Բրուք Սաութհեմփթոն» պատկերանշանը

Հրապարակումներ
--------------

* Glaser, Milton (2020). *Sketch and Finish: The Journey from Here to There*. Hudson, N.Y.: Princeton Architectural Press. ISBN 9781616899615.(չաշխատող հղում)

Տես նաև
-------

* *Introducing Hedzoleh Soundz*, հարավաֆրիկացի շեփորահար Մասկելայի 1973-ի ալբոմը

Ծանոթագրություններ
------------------

1. 1 2  Benezit Dictionary of Artists — OUP, 2006. — ISBN 978-0-19-977378-7
2. 1 2  Encyclopædia Britannica
3. 1 2  Internet Speculative Fiction Database — 1995.
4. 1 2 3 4 5 6  *Grimes W.* Milton Glaser, Master Designer of ‘I ♥ NY’ Logo, Is Dead at 91 — The New York Times, 2020.
5. 1 2  Կերպարվեստի արխիվ — 2003.
6. ↑  Ժամանակակից արվեստի թանգարանի առցանց հավաքածու
7. ↑
8. ↑
9. 1 2  Leland, John (2016 թ․ հուլիսի 29). «The Master Designer: Milton Glaser Still Hearts New York». *The New York Times*. Վերցված է 2019 թ․ սեպտեմբերի 24-ին.
10. ↑  McGookin, Steve (2007 թ․ սեպտեմբերի 28). «Fifty Years Of Loss». *Forbes*. Forbes.com LLC. Արխիվացված է օրիգինալից 2007 թ․ նոյեմբերի 18-ին. Վերցված է 2008 թ․ ապրիլի 26-ին.
11. ↑  «Brooklyn Brewery logo». *miltonglaser.com*. Արխիվացված է օրիգինալից 2011 թ․ հոկտեմբերի 4-ին.
12. 1 2 3 4 5  «Biography». *miltonglaser.com* (ամերիկյան անգլերեն). Վերցված է 2016 թ․ հուլիսի 18-ին.
13. ↑  Wack, Arianne (2014 թ․ ապրիլի 2). «Getting to Know Milton Glaser, the Godfather of Modern Design». *hzperallergic.com*. Վերցված է 2014 թ․ ապրիլի 2-ին.
14. ↑  Pushpin Group website,
15. ↑  Holden, Stephen (2008 թ․ մայիսի 22). «Movie Review: "To Inform and Delight: The World of Milton Glaser"; Artist With His Signature on the City». *New York Times*.
16. ↑  Leland, John (2019 թ․ հուլիսի 4). «Why This Famous Graphic Designer, at 90, Still ♥ NY». *The New York Times*. Վերցված է 2019 թ․ հուլիսի 4-ին.
17. 1 2  «Pushpin Gallery». *pushpininc.com*. Վերցված է 2016 թ․ հուլիսի 20-ին.
18. 1 2  Edwards, Owen. «Sign of the Times: Bob Dylan». Վերցված է 2016 թ․ հուլիսի 21-ին.
19. ↑  Holden, Stephen (2009 թ․ մայիսի 21). «Wendy Keys's Documentary on Creator of 'I ♥ New York' Logo». *The New York Times*. ISSN 0362-4331. Վերցված է 2016 թ․ հուլիսի 13-ին.
20. 1 2 3  Gary (2015 թ․ մարտի 19). «The Story Behind I Heart New York». *Buy T-Shirts Online*. Վերցված է 2016 թ․ հուլիսի 13-ին.
21. ↑  «List of Cease and Desist Letters Regarding the I ♥ NY® logo». *MuckRock.com*. Վերցված է 2018 թ․ օգոստոսի 16-ին.
22. 1 2 3 4  «History». *miltonglaser.com* (ամերիկյան անգլերեն). Վերցված է 2016 թ․ հուլիսի 20-ին.
23. ↑  Layoura Layoura (2015 թ․ նոյեմբերի 25). «Milton Glaser - To Inform and Delight». Վերցված է 2016 թ․ հուլիսի 20-ին – via YouTube.

Արտաքին հղումներ
----------------

* Պաշտոնական կայք
* Միլթոն Գլեյզեր TED-ում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Միլթոն Գլեյզեր» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · Internet Broadway Database · Internet Movie Database · MusicBrainz · Internet Speculative Fiction Database · RKDartists |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ նորվեգական · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 99013954 · BNE: XX949508 · BNF: 12401227z · CiNii: DA07033992 · CONOR: 79523683 · GND: 118695266 · ICCU: RAVV023501 · ISNI: 0000000110785743 · LCCN: n50029883 · LNB: 000195925 · NDL: 00441026 · NKC: xx0175979 · NSK: 000027078 · NTA: 070509352 · NUKAT: n2003060736 · PTBNP: 1601867 · SUDOC: 033112916 · VIAF: 95751921 · ULAN: 500011653 · WorldCat VIAF: 95751921 |

 |

 |